Certificate of Merit

Certificate of Merit er en militær utmerkelse fra USA, innstiftet 3. mars 1847 under Den meksikansk-amerikanske krigen av USAs kongress til belønning av den som utmerket seg med mot i felt.
Kerrigan, Evans E.: Guidebook of U.S. Medals: A Complete Guide to the Decorations and Awards of the United States from 1782 to Present, Noroton Heights, CN: Medallic Publishing Co., 1994, s. 18. Utmerkelsen besto av et diplom tildelt av USAs president. 

Utmerkelsen var opprinnelig utelukkende for menige, men i 1854 ble det bestemt at den også kunne tildeles sersjanter. I løpet av den meksikansk-amerikanske krigen ble Certificate of Merit tildelt 545 menn. Etter at tildeling en tid holdt opp, ble utmerkelsen fra 1874 av igjen tildelt og fra 1892 av ble i fredstid benyttet som påskjønnelse for edel dåd i forbindelse med livredning. Til sammen ble det utstedt noe i overkant av 1 200 diplomer.

Utmerkelsen regnes som USAs nest eldste militære utmerkelse, etter Badge of Military Merit, som ble innstiftet i 1782. Da regnes ikke Fidelity Medallion, innstiftet i 1780 med, siden ettertiden anser dette som en minnemedalje over en spesiell hendelse.Foster, Frank og Lawrence Borts: Military Medals of the United States, Fountain Inn: MOA Press, 2010, s. 11 og 59. 

I 1905 ble Certificate of Merit omgjort til en medalje: Certificate of Merit Medal.

 Referanser 

Kategori:Militære utmerkelser fra USA
Kategori:Utmerkelser etablert i 1847